กระแต อาร์สยาม ครวญเพลง จะฆ่าเธออย่างไร ประกอบซีรีส์ นาคิน (คลิป)
ถือว่าเป็นนักร้องมากความสามารถที่มีผลงานเพลงหลากหลาย สำหรับ กระแต อาร์สยาม ล่าสุดสาวกระแตได้มาร้องเพลง จะฆ่าเธออย่างไร เพลงประกอบซีรีส์ นาคิน แค้นรักนางอสรพิษภาคใหม่ ทางสถานีโทรทัศน์ช่อง 8 ทำเอาเจ้าตัวดีใจที่ได้โอกาสกลับมาร้องเพลงประกอบซีรีส์อินเดียอีกครั้ง งานนี้เรียกได้ว่าขนเทคนิคร้องเพลงจัดเต็ม ใส่ในเพลงนี้เพื่อให้เข้าถึงอารมณ์มากขึ้น แต่ถึงจะยากแค่ไหนถ้าใจรักเธอก็พร้อมทุ่มเทเต็มที่กระแตเผยว่า รู้สึกดีใจมาก ที่ได้กลับมาร้องเพลงประกอบซีรีส์อินเดียอีกครั้ง เป็นเกียรติมากเลยที่ผู้ใหญ่ให้โอกาสกระแต เพลง จะฆ่าเธออย่างไร ยากมาก เพราะแนวเพลงเป็นแนวดราม่าสุดๆ แนวใหม่เลย แถมเป็นอารมณ์ที่ค่อนข้างลึก ทำให้เรารู้สึกว่าใช้พลังเสียงเยอะมาก ประจวบกับใช้เวลาเตรียมตัวน้อย เพราะไวรัสโควิด-19 ทำให้เราไม่ได้เจอ และคุยรายละเอียดกับโปรดิวเซอร์เท่าไร แต่หนูก็ตั้งใจมาก ตั้งแต่วันแรกที่ผู้ใหญ่ติดต่อมา และให้เนื้อเพลง กระแตซ้อมร้องทุกวันเลย เป็นเพลงแนวความเกลียด ชิงชัง และรัก เป็นเรื่องราวเกี่ยวกับซีรีส์ที่ถ่ายทอดมาจากความรู้สึกของนางเอก หรือเจ้าแม่นางพญานาคิน แต่ทั้งนี้ถ้าเปรียบเป็นคะแนนเกี่ยวกับเพลง กระแตให้สิบเต็มเลย เพราะเป็นครั้งแรกที่ได้มาร้องเพลงแนวนี้ ดราม่าจัดๆ ร้องช้าๆ แบบจริงจัง ส่วนตัวรวมถึงผลงานไม่เคยร้องเพลงประมาณนี้จริงๆ ค่ะ เพลงเนื้อหาดีมาก เพราะสุดๆ สุดท้ายนี้กระแตอยากฝากแฟนๆ อย่าลืมฟังเพลง จะฆ่าเธออย่างไร และซีรีส์ นาคิน แค้นรักนางอสรพิษ ภาคใหม่ ทางสถานีโทรทัศน์ช่อง 8 ทุกวันจันทร์-ศุกร์ เวลา 18.00 น. รับรองถ้าใครได้ฟังเพลงแล้วดูซีรีส์ไปด้วยจะอินมากขึ้นกว่าเดิมแน่นอน ฝากด้วยนะคะ.
ถือว่าเป็นนักร้องมากความสามารถที่มีผลงานเพลงหลากหลาย สำหรับ กระแต อาร์สยาม ล่าสุดสาวกระแตได้มาร้องเพลง จะฆ่าเธออย่างไร เพลงประกอบซีรีส์ นาคิน แค้นรักนางอสรพิษภาคใหม่
กระแต อาร์สยาม,นิยาย,นาคิน แค้นรักนางอสรพิษ,จะฆ่าเธออย่างไร,ช่อง 8,ละคร